open-index/open-wikipedia-markdown huggingface dataset:
சார்சத்தா மாவட்டம்

**சார்சத்தா மாவட்டம்** (**Charsadda District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் சார்சத்தா நகரம் ஆகும். சார்சாத்தா நகரம், மாகாணத் தலைநகரான பெசாவர் நகரத்திற்கு வடகிழக்கே 45 கிலோ மீட்டர் தொலைவில் உள்ளது. இராமாயணம் காவியத்தில் இந்நகரின் பெயர் புஷ்கலாவதி எனக்குறிப்பிட்டுள்ளது. 
## புஷ்கலாவதியின் தொல்லியல் களம்

 
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 16,10,960  ஆகும். அதில் ஆண்கள் 817,651 மற்றும் பெண்கள் 7,93,298 உள்ளனர். இதன் சராசரி எழுத்தறிவு 66.17% ஆகும். 83.23% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 873  பேர் மட்டுமே உள்ளனர்.

## மாவட்ட நிர்வாகம்
சார்சத்தா மாவட்டம் சார்சத்தா, தாங்கி மற்றும் சாப்கத்தார் எனும் 3 தாலுகாக்களும், 58 ஒன்றியக் குழுக்களும் கொண்டது.
### மக்கள் பிரதிநிதிகள்
இம்மாவட்டம் பாகிஸ்தான் தேசிய நாடாளுமன்றத்திற்கு 4 தொகுதிகளையும்;கைபர் பக்துன்வா மாகாணச் சட்டமன்றத்திற்கு 5 தொகுதிகளையும் கொண்டுள்ளது.
## இதனையும் காண்க
* புஷ்கலாவதி
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

## உசாத்துணை
*

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
மொகமந்து மாவட்டம்

**மொகமந்து மாவட்டம்** (**Mohmand District**) (, ), பாகிஸ்தான் நாட்டின் வடக்கில் உள்ள  கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் 
காலானை நகரம் ஆகும். இது மாகாணத் தலைநகரான பெசாவர் நகரத்திற்கு வடமேற்கே 46.8 கிலோ மீட்டர் தொலைவில் உள்ளது. இதன் மேற்கில் ஆப்கானித்தான் உள்ளது.
## அமைவிடம்
மொகமந்து மாவட்டத்தின் வடக்கில் பஜூர் மாவட்டம், மேற்கில் ஆப்கானித்தான், தெற்கில் கைபர் மாவட்டம், கிழக்கில் மாலகண்ட் மாவட்டம் மற்றும் சார்சத்தா மாவட்டம் தென்கிழக்கில் பெசாவர் மாவட்டம் எல்லைகளாக உள்ளது.

## மாவட்ட நிர்வாகம்
இம்மாவட்டம் 7 தாலுகாக்கள் கொண்டுள்ளது.அவைகள்:

* அம்பர் உத்மன் கேல் தாலுகா 
* ஹலீம் சாய் தாலுகா
* பிண்டியாலி தாலுகா 
* பிரான் கர் தாலுகா 
* சபி தாலுகா 
* மேல் மொகமந்து தாலுகா 
* யாக்கே குண்ட் தாலுகா 

### மக்கள் பிரதிநிதிகள்
இம்மாவட்டம் மாகாணச் சட்டமன்றத்திற்கு இரண்டு தொகுதிகளைக் கொண்டுள்ளது. 
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 4,74,345 ஆகும். அதில் ஆண்கள் 241,549  மற்றும் பெண்கள் 232,755 உள்ளனர். இதன் சராசரி எழுத்தறிவு  30.39% ஆகும். 100% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர்  பேர் மட்டுமே உள்ளனர். பஷ்தூ மொழியை 98.83% மக்கள் பேசுகின்றனர்.
## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
கைபர் பக்துன்வா மாவட்டப் பட்டியல்

பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் உள்ள 41 மாவட்டங்களின் பட்டியல் பின்வருமாறு:

# அப்போட்டாபாத் மாவட்டம்
#அலாய் மாவட்டம்
#ஒராக்சாய் மாவட்டம்
# கீழ் கோகிஸ்தான் மாவட்டம்
#கீழ் தீர் மாவட்டம்
#கீழ் தெற்கு வசீரிஸ்தான் மாவட்டம்
#குர்ரம் மாவட்டம்
#கரக் மாவட்டம்
#கீழ் சித்ரால் மாவட்டம்
#கைபர் மாவட்டம்
#கோஹிஸ்தான் மாவட்டம்
#சித்ரால் மாவட்டம்
#சுவாத் மாவட்டம்
#பன்னு மாவட்டம்
# மேல் சித்ரால் மாவட்டம்
# கொலை-பாலாஸ் மாவட்டம் 
# கோஹாட் மாவட்டம்
# சாங்லா மாவட்டம்
# சார்சத்தா மாவட்டம்
# சுவாபி மாவட்டம்
# தாங்க் மாவட்டம்
# தெற்கு வசீரிஸ்தான் மாவட்டம்
#தேரா இஸ்மாயில் கான் மாவட்டம்
#தோர்கர் மாவட்டம்
#நவ்செரா மாவட்டம்
#பட்டாகிராம் மாவட்டம்
#பஜூர் மாவட்டம்
# புனேர் மாவட்டம்
#பெசாவர் மாவட்டம்
#மத்திய தீர் மாவட்டம்
#மன்செரா மாவட்டம்
#மார்தன் மாவட்டம்
#மாலகண்ட் மாவட்டம்
#மேல் கோகிஸ்தான் மாவட்டம்
#மேல் தீர் மாவட்டம்
#மேல் தெற்கு வசீரிஸ்தான் மாவட்டம்
# மொகமந்து மாவட்டம்
#லக்கி மார்வாத் மாவட்டம்
# வடக்கு வசீரிஸ்தான் மாவட்டம்
# ஹங்கு மாவட்டம்
# ஹரிபூர் மாவட்டம், பாகிஸ்தான்

## இதனையும் காண்க
* கைபர் பக்துன்வா மாகாணத்தின் கோட்டங்கள்
## மேற்கோள்கள்

பகுப்பு:கைபர் பக்துன்வா மாகாணத்தின் மாவட்டங்கள் 
பகுப்பு:கைபர் பக்துன்வா மாகாணம்
பகுப்பு:பாக்கித்தானின் மாவட்டங்கள்
சைமன் பிரேதான்

**சைமன் பிரேதான்** *(Simon Bredon)* (1300 – 1372)  ஓர் ஆங்கிலேய வானியலாளரும் கணிதவியலாளரும் மருத்துவரும் ஆவார்.  இவர் ஆக்சுபோர்டு, மெர்ட்டன் கல்லூரி உறுப்பினர் ஆவார்.  இவர் 1330 முதல் 1342 வரை  ஆக்சுபோர்டு, மெர்ட்டன் கல்லூரி உறுப்பினராகத் தேர்ந்தெடுக்கப்பட்டார்.முன்பே இவர் பால்லியோலில் உறுப்பினராக இருந்துள்ளார்.  இவர் ஆக்சுபோர்டு பல்கலைக்கழக மருத்துவ முனைவரும் ஆவார். இவர் ஆக்சுபோர்டு கல்லூரிகளில் தன் கையெழுத்து ஆவணங்களையும் கருவிகளையும் விட்டுச் சென்றார். இவற்றில் ஆக்சுபோர்டு, ஓரியேல் கல்லூரியில் விட்டுச் சென்ற வாகோளமும் உள்ளடங்கும். ( அண். 1340). இப்பொது இந்த வான்கோளம் அறிவியல் வரலாற்று அருங்காட்சியகத்தில் உள்ளது.

இவர் தான் முக்கோணவியலில் ஆய்வு மேற்கொண்ட மிக முந்தைய ஐரோப்பியக் கணிதவியலாளர் ஆவார்.

*The equatorie of the planetis*  எனும் நூல் இவரால் எழுதப்பட்டது என்றாலும், ஜியோப்பிரே சாசர்  அல்லது அவரது சமகால ஆசியர் ஒருவரால் எழுதப்பட்டிருக்கலாம் எனவும் நம்பப்படுகிறது.  *Theorica planetarum*  எனும் நூல் இவரால் எழுதப்பட்டதென முன்பு கூறிவந்தாலும், இப்போது இதை வால்ட்டேர் பிரிட்டு எழுதினார் என்று கருதப்படுகிறது.

## நூல்தொகை
*Larry D. Benson, *The Riverside Chaucer* (3rd edn., Boston: Houghton Mifflin, 1987)
*Robert T. Gunther, *Historic Instruments for the Advancement of Science: A Handbook to the Oxford Collections Prepared for the Opening of the Lewis Evans Collection on May 5, 1925* (Oxford: Oxford University Press, 1925), pp.&nbsp;19–20
*Derek J. Price, ed., *The equatorie of the planetis* (Cambridge: Cambridge University Press, 1955)
*F. N. Robinson, *The works of Geoffrey Chaucer* (2nd edn., Boston: Houghton Mifflin, 1957)
*Keith Snedegar, 'Simon Bredon, a Fourteenth-Century Astronomer and Physician', in Lodi Nauta and Arjo Vanderjagt, eds., *Between Demonstration and Imagination* (Leiden: Brill, 1999), pp.&nbsp;285–309
*C. H. Talbot, 'Simon Bredon (c. 1300–1372), Physician, Mathematician and Astronomer', *British Journal for the History of Science* 1 (1962), 19–30

## மேற்கோள்கள்

## வெளி இணைப்புகள்
*''Exhibition: The Astrolabe, East and West''

பகுப்பு:1300 பிறப்புகள்
பகுப்பு:1372 இறப்புகள்
பகுப்பு:ஆங்கிலேயக் கணிதவியலாளர்கள்
பகுப்பு:ஆங்கிலேய வானியலாளர்கள்
மாட்டுக்கார மன்னாரு

**மாட்டுக்கார மன்னாரு** (*Mattukkara Mannaru*) 1986 இல் வெளிவந்த தமிழ்த் திரைப்படமாகும். இத்திரைப்படத்தை கதை, திரைக்கதை, வசனம், பாடல்களை எழுதி தென்றல் தியாகராஜன் இயக்கியிருந்தார். இத்திரைப்படத்தில் சந்திரசேகர், இரமேஷ்ராஜ், அருந்ததி, அஸ்வினி ஆகியோர் நடித்திருந்தனர்.

## நடிகர்கள்
* சந்திரசேகர் 
* இரமேஷ்ராஜ்
* அருந்ததி
* அஸ்வினி
* கே. கே. சௌந்தர் 
* குமரிமுத்து
* செந்தில்
* வாசன்
* பண்டரிபாய்
* காந்திமதி

## பாடல்கள்
இசையமைப்பாளர் தேவா சி. தேவா என்ற பெயருடன் இப்படத்தில் இசையமைப்பாளராக அறிமுகமானார். பாடல் வரிகளை இத்திரைப்பட இயக்குநர் தென்றல் தியாகராஜன் எழுதியிருந்தார்.  டி. எம். சௌந்தரராஜன், எஸ். பி. பாலசுப்பிரமணியம், டி. எல். மகராஜன், பி. சுசீலா, எஸ். ஜானகி வாணி ஜெயராம், ஆகியோர் பாடல்களைப் பாடியுள்ளனர்.
* ஊரோரக் காட்டுக்குள்ளே - டி. எம். சௌந்தரராஜன் 
* ஒரு நா இராத்திரி - எஸ். பி பாலசுப்ரமணியம், பி. சுசீலா
* காவேரி கரையோரம் - டி. எம். சௌந்தரராஜன்
* மன்னாரு மன்னாரு - வாணி ஜெயராம்
* ஊர சுத்தி வந்தேனய்யா - டி. எல்
மகராஜன்
* தோப்புக்குள்ளே சிட்டுக்குருவி - எஸ். ஜானகி

## மேற்கோள்கள்

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:செந்தில் நடித்த திரைப்படங்கள்
புதுச்சேரி சட்டப்பேரவை எதிர்க்கட்சித் தலைவர்கள் பட்டியல்

**புதுச்சேரி சட்டப்பேரவை எதிர்க்கட்சித் தலைவர்கள் பட்டியல்** (*List of leaders of the opposition in the Puducherry Legislative Assembly*) என்பது **புதுச்சேரி சட்டப்பேரவையின்** அதிகாரப்பூர்வ எதிர்க்கட்சி அரசியல்வாதி ஆவார். தற்போதைய எதிர்க்கட்சித் தலைவராகத் திராவிட முன்னேற்றக் கழக சட்டமன்ற உறுப்பினர் ஆர் .சிவா உள்ளார்.

## புதுச்சேரி சட்டசபையின் எதிர்க்கட்சித் தலைவர்களின் பட்டியல் (1955-1963)
புதுச்சேரி பிரதிநிதிகள் சபையின் பல்வேறு எதிர்க்கட்சித் தலைவர்களின் பதவிக்காலம் கீழே கொடுக்கப்பட்டுள்ளது

## புதுச்சேரி சட்டமன்ற எதிர்க்கட்சித் தலைவர்களின் பட்டியல் (1963 முதல்)
புதுச்சேரி சட்டமன்ற எதிர்க்கட்சித் தலைவர்களின் பதவிக்காலம் கீழே கொடுக்கப்பட்டுள்ளது 

## மேலும் காண்க

* புதுச்சேரி அரசு
* புதுச்சேரி லெப்டினன்ட் கவர்னர்கள்
* புதுச்சேரி முதல்வர்
* புதுச்சேரி சட்டப் பேரவை
* புதுச்சேரி சட்டப்பேரவைத் தலைவர்
* உத்தியோகபூர்வ எதிர்க்கட்சி
* இந்திய நாடாளுமன்றத்தில் எதிர்க்கட்சித் தலைவர்
* தற்போதைய இந்திய எதிர்க்கட்சி தலைவர்களின் பட்டியல்
* புதுச்சேரியில் தேர்தல்

## குறிப்புகள்

## மேற்கோள்கள்
 

பகுப்பு:புதுச்சேரி
பகுப்பு:புதுச்சேரி சட்டமன்றம்
வால்ட்டேர் பிரிட்டு

**வால்ட்டேர் பிரிட்டு** *(Walter Brit)* (  பிரிட்டு,  பிரிட்டி, அல்லது பிரித்தசு எனவும் அழைக்கப்படுகிறார்) ( 1390) ஆக்சுபோர்டு மெர்ட்டன் கல்லூரியின் ஆய்வுறுப்பினர் ஆவார். இவர் வானியலிலும் கணிதவியலிலும் பல நூல்களை எழுதியுள்ளார். மேலும் இவர் மருத்துவத்திலும் ஒரு பாடநூல் எழுதியுள்ளார்.  இவர் ஜான் வைக்கிளிப்பின் மாணவர் ஆவார். *De auferendis clero possessionibus*  எனும் நூலையும் இவர் எழுதியதாகக் கூறப்படுகிறது.

## இனங்காணல் சிக்கல்
அந்தோனி வுடு 17 ஆம் நுற்றாண்டில், பிரிட்டு எனும் பெயரை வால்ட்டேர் புருட்டு எனும் பெயரோடு பொருத்தி இனங்கண்டார். வால்ட்டேர் புருட்டு இயர்போர்டு திருச்சவையின் ஓர் அடிநிலை மாந்தன் அல்லது மனிதன் ஆவார். இவரது வழக்கு  ஜான் பாக்சே பேரில் 1391 இல் இயர்போர்டில் தாமசு திரிவெனந்து பேராயர் முன்னிலையில் நடந்தது. என்றாலும், நடப்பு புலமையாளர் இவ்வழக்கு முடிவுறவில்லை என கூறுகிறது.

பாக்சே புருட்டு மீது வழக்கில் உள்ள கட்டுரைகளை அச்சிடுகிறார். இதைத் தன் வழக்கில் பாக்சே தனக்குச் சாதகமாக வாதாடி, பேராயம் இறுதி  முடிவெடுக்கும்படி, தன் கருத்துகளை முன்வைக்கிறார். முப்பத்தேழு கட்டுரைகள் தேர்ந்தெடுத்து கேம்பிரிட்ஜ் பல்கலைக்கழகத்துக்கு ஆய்வுக்கு(ஓர்வுக்கு) அனுப்பப்பட்டன. புருட்டு மேலும் உருட்டுக்கு ஆட்படாமலதிருக்க, தப்பித்துக் கொண்டுள்ளார்.

## அறிவியல் எழுத்துகள்
* Theorica Planetarum *  எனும் நூல் அடிக்கடி பிருட்டுவினது எனப் போடிலைன் நூலகத்தின் இரு கையெழுத்துப் படிகளில்( xv. ff. 58 b-92, and Wood, 8 d, f. 93) இவரது கையெழுத்து இடப்பட்டுள்ளதால் கூறப்ப்படுகிறது; பெடெர்சன் இது பிரிட்டுவினது என்றாலும், இது சைமன் பிரேதான் நூலென சிலரால் முன்வைக்கப்படுவதுண்டு.

வழக்கில் உள்ள இந்த நூல் பின்வரும் சொற்களுடன் தொடங்குகிறது: , ஆனால், மற்றொரு நூல் பின்வரும் சொற்களுடன் தொடங்குகிறது: , என்பதால் இவை வேறுபடுகின்றன.  மேலும் இதில் ஆசிரிய உரிமை பால்டசாரே பொங்கோம்பகுனியால் திரட்டிய சான்றுகளால் (அறிக்கைகளால்)  நிறுவப்படுகின்றன ( in *Della Vita e delle Opere di Gherardo Cremonese e di Gherardo di Sabbionetta*) எனவே, இது 13 ஆம் நுற்றாண்டு சேர்ந்த  இளவல் கிரெமோனா நகர ஜெரார்டு (Gerardus de Sabloneto)  இயற்றியதே எனலாம். *Theorica* என முடியும் பின்குறித்த நூல், வரலாற்றாசிரியர்களால் பிருட்டுவினது எனவும் பிரேதானுடையது எனவும் மாறி மாறி உரிமை கோரப்படுகின்றது.

பிரிட்டு, *Theoremata Planetarum* எனும் நூலையும் இயற்றியதாக ஜான் பேல் கூறுகிறார். ஆனால், தாமசு டேன்னர் இது திகுபையின் கையெழுத்துப் படி, f. 190 b (இப்போது f. 169 b) யில் உள்ளதே என்கிறார்.  இந்த, 1300 ஆம் ஆண்டு சார்ந்த  கையெழுத்துப் படி, உண்மையில் யோகான்னசு சாக்ரோபாசுக்கோ  இயற்றிய நூலாகும்.

இறுதியாக,  *Cirurgia Walteri Brit* எனத் திகுபையின் மற்றொரு கையெழுத்துப் படி   (xcviii. f. 1 b) இல் குறிப்பிடப்பட்டுள்ள உள்ளடக்க அட்டவணை, பெயரற்ற ஆங்கில மருத்துவக் குறிப்பீடே. மேற்குறித்த நூலோடு இதற்கு எவ்வித தொடர்பும் இல்லை (f. 257).

## குறிப்புகள்

## வெளி இணைப்புகள்
*The Bodleian Library: Digby manuscripts

பகுப்பு:ஆங்கிலேயக் கணிதவியலாளர்கள்
மாணவர் மன்றம்

வலது|thumb|350x350px| மாணவர் மன்ற உறுப்பினர்கள்
**மாணவர் மன்றம்** (Student council) (**மாணவர் சங்கம், மாணவர் அமைப்பு** என்றும் அழைக்கப்படுகிறது) என்பது தொடக்கப் பள்ளிகள், பல்கலைக்கழகங்கள் மற்றும் உலகெங்கிலும் உள்ள ஆராய்ச்சி நிறுவனங்கள் உட்பட பல்வேறு கல்வி நிறுவனங்களில் உள்ள மாணவர்களின் நிர்வாக அமைப்பாகும். பல்வேறு நாடுகளில் உள்ள பெரும்பாலான பொது மற்றும் தனியார் பள்ளி அமைப்புகளில் இந்த மன்றங்கள் உள்ளன. பல பொது மற்றும் தனியார் பல்கலைக்கழகங்கள், மாணவர் அமைப்புகளின் உச்ச அமைப்பாக மாணவர் பேரவையைக் கொண்டுள்ளன. ** (1917) ஜான் டூயியின் கூற்றுப்படி, மக்களாட்சி மற்றும் தலைமைத்துவம் பற்றி மாணவர்கள் கற்றுக்கொள்வதில் மாணவர் மன்றங்கள் பெரும்பாலும் உதவுகின்றன.

## செயல்பாடு
மாணவர் மன்றம், ஆசிரியர்கள் மற்றும் நிறுவனத்தின் நிர்வாக அதிகாரிகளுடன் தங்களது கருத்துக்கள், ஆர்வங்கள் மற்றும் கவலைகளைப் பகிர்ந்து கொள்ள உதவுகிறது. சமூக நிகழ்வுகள், சமூகத் திட்டங்கள், தேவைப்படும் மக்களுக்கு உதவுதல் மற்றும் பள்ளிச் சீர்திருத்தம் உள்ளிட்ட பள்ளி அளவிலான செயல்பாடுகளுக்கு நிதி திரட்டவும் இது உதவுகிறது.

## பிராந்திய மற்றும் தேசிய கட்டமைப்புகள்
அமெரிக்காவில் தேசிய மாணவர் மன்றங்களில் சேர்வது போல், மாணவர் மன்றங்கள் பெரிய அளவிலான மன்றங்களில் சேர வாய்ப்புள்ளது. கனடாவில், கனேடிய மாணவர் தலைமைத்துவ சங்கம் தேசிய காட்சியை ஒருங்கிணைக்கிறது, மற்றும் ஐக்கிய இராச்சியத்தில் ஈடுபாட்டாளர் (*இன்வால்வர்)* எனப்படும் ஒரு அமைப்பு நாட்டின் மாணவர் மன்றங்களுக்கு பயிற்சி, ஆதரவு மற்றும் ஒருங்கிணைப்பை வழங்குகிறது 

### பல்கேரியா
பல்கேரியாவில், பெரும்பாலான பல்கலைக்கழகங்கள் மாணவர் மன்றத்தைக் கொண்டுள்ளன, அவை சட்டம் மற்றும் ஒவ்வொரு பல்கலைக்கழகத்தின் விதிமுறைகளால் கட்டுப்படுத்தப்படுகின்றன.

### கனடா
கனடாவில், மாணவர் மன்றமானது பள்ளிக்கு சிறப்பு நிகழ்வுகளுக்கு உதவுவதற்கும் பிற நிகழ்வுகளைத் திட்டமிடுவதற்கும் பயன்படுத்தப்படுகிறது. கனடாவில் உள்ள மாணவர் மன்றங்கள் கல்விக் கட்டணம் போன்ற மாணவர் பிரச்சினைகளுக்கு வாதிடும் அமைப்பாக செயல்படுகின்றன.

### இந்தியா
இந்தியாவில், தொடக்க மற்றும் நடுநிலைப் பள்ளிகளில் மாணவர் மன்றம் அரிதாகவே உள்ளது. இருந்தபோதிலும்,பல இடைநிலை மற்றும் மேல்நிலைப் பள்ளிகளில் ஏற்படுத்தப்பட்டுள்ளன. இவை பொதுவாகப் பல்கலைக்கழகங்களில் உருவாக்கப்ப்ட்டுள்ளன.

இந்தியாவில் மாணவர் மன்றங்கள் நேர்காணலுக்குப் பிறகு (அல்லது எழுத்துத் தேர்வு அல்லது இரண்டும்) தேர்ந்தெடுக்கவோ அல்லது பரிந்திரைக்கப்படலாம். பல்கலைக் கழகங்களில்,வாக்கெடுப்பு மூலம் தேர்ந்தெடுக்கப்படுகின்றனர்.

## சான்றுகள்


பகுப்பு:பள்ளிக் கலைச்சொல்லியல்
பகுப்பு:மாணவர் அமைப்புகள்
வகுப்பறை ஏற்பாடு

**வகுப்பறை ஏற்பாடு** (Class arrangement) என்பது பள்ளி வகுப்பறையில் நாற்காலிகள், மேசைகள், பொருட்கள் ஆகியவற்றின் ஏற்பாட்டு அமைப்பைக் குறிக்கிறது. பெரும்பாலான நாடுகளில், இந்த ஏற்பாடு பெரும்பாலும் இருக்கை அட்டவணையின் உதவியுடன் ஊதியம் பெற்ற, தொழில்முறை ஆசிரியரால் தேர்ந்தெடுக்கப்படுகிறது. வகுப்பறை நிர்வாகத்தின் ஒரு பகுதியாக வகுப்பறை ஏற்பாட்டைத் தீர்மானிப்பது பொதுவாக கல்வி ஆண்டின் ஆரம்பத்தில் செய்யப்படுகிறது. வகுப்பறை சூழலை மாற்றுவது, மாணவர் ஈடுபாடு, கவனம் மற்றும் பங்கேற்பு ஆகியவற்றை பாதிக்கும் என்று கருதப்படுகிறது.

மாணவர்களுக்கான இருக்கையானது கல்விச் சாதனை மற்றும் வகுப்பறை பங்கேற்புடன் தொடர்புடையது என்று சில ஆராய்ச்சிகள் தெரிவிக்கின்றன. மேலும் வகுப்பறை ஏற்பாடானது வகுப்பறைக்குள் உள்ள வகுப்புவாத சூழலை பாதிக்கும் திறனைக் கொண்டுள்ளது.

## ஏற்பாடு வடிவங்கள்
வகுப்பறை ஏற்பாடுகள் பின்வரும் பல்வேறு வடிவங்களைப் பின்பற்றலாம்:

* மரபு (மாணவர்கள், ஆசிரியர்களை எதிர்கொள்வர்)
* அரங்க இருக்கை 
* U வடிவ (அல்லது குதிரைலாட வடிவில்)
* கலவையாக (பல்வேறு நிலைகளில் மேசைகள்)
* வட்டமேசை வடிவம் ( மாணவர்கள் மற்றும் பயிற்றுனர்கள் மையத்தை எதிர்கொள்ளும் வகையில்)

## வரலாறு
20 ஆம் நூற்றாண்டின் தொடக்கத்தில், புதிய கல்விக் கொள்கையானது, குழந்தைத் தொழிலாளர்களைத் தடை செய்தல்,  பள்ளிச் சேர்க்கைகளை விரைவாக அதிகரித்தல் மற்றும் வகுப்பறை வடிவமைப்பை தரப்படுத்துகின்றன.

## சான்றுகள்


பகுப்பு:பள்ளிக் கலைச்சொல்லியல்
பகுப்பு:கல்விச் சூழல்
தொடர் மதிப்பீடு

**தொடர் மதிப்பீடு** (Continuous assessment) என்பது ஒரு குறிப்பிட்ட பருவம் முழுவதும் மாணவர்களின் கற்றல் முன்னேற்றத்தை மதிப்பிடும் கல்வித் தேர்வின் ஒரு வடிவமாகும். இது பெரும்பாலும் இறுதித் தேர்வு முறைக்கு மாற்றாகப் பயன்படுத்தப்படுகிறது. இவ்வகையான மதிப்பிடுதல், மாணவர்களது கற்றல் திறனை முறையாகக் கண்காணித்தல், கற்றலின் போது தங்களது திறனை மேம்படுத்துதல் போன்றவற்றிற்கு வழிவகை செய்கிறது.

## சிறப்பியல்புகள்

* விரிவானது
* திறள் விளைவு
* சிக்கலைக் கண்டறிதல்
* வளரறி மதிப்பீடு
* வழிகாட்டுதல் சார்ந்தது
* முறையான இயல்புடையது

## நன்மைகள்
தொடர்ச்சியான மதிப்பீடு பின்வரும் வழிகளில் மாணவர்கள் கற்றுக்கொள்ள உதவும்:

# தொடர்ச்சியான மதிப்பீடு மாணவர்களின் செயல்திறன் பற்றிய ஆரம்ப அறிகுறிகளை வழங்க முடியும்.
# **சேர்ப்பு முறையின் பயன்:** தொடர்ச்சியான மதிப்பீடு மாணவர்களுக்குத் தங்களின் திறனை நிரூபிப்பதற்கான தொடர்ச்சியான வாய்ப்புகளை வழங்குகிறது மற்றும் போதுமான நேரத்தையும் பயிற்சியையும் அளித்தால் அனைவரும் வெற்றிபெற முடியும் என்ற நம்பிக்கையினை உருவாக்குகிறது. இது தேர்வு குறித்தான கவலையைக் குறைத்து கற்றலுக்கான முக்கியத்துவத்தை அதிகரிக்கிறது.
# **அனைவருக்கும் உயர் கற்றல் தரநிலைகளை வழங்கல்:** தொடர்ச்சியான மதிப்பீட்டில், விரைவாகக் கற்கக் கூடிய மாணவர்கள், தங்களது வேகத்திற்கு ஏற்ப கற்க இயலும்.

## தீமைகள்

# **அதிக அழுத்தம்:** இறுதித் தேர்வு முறையைப் போலன்றி, மாணவர்கள் மற்றும் ஆசிரியர்கள் ஒரு பாடத்திட்டம் அல்லது பயிற்சி முழுவதும் கவனம் செலுத்த வேண்டும், ஏனெனில் அனைத்து வேலைகளும் இறுதித் தரத்தை நோக்கியே கணக்கிடப்படும். இது கற்பவர்களுக்கு அதிக மன அழுத்தத்தை ஏற்படுத்தும்.ஆண்டு இறுதித் தேர்வு முறையில் மாணவர்கள் நல்ல தர நிலையினைப் பெறுவதற்காக, தேர்வுக்கு முன் "மனனம்" செய்யலாம் அல்லது நீண்ட நேரம் படிக்கலாம். 
# **கருத்துத் திருட்டு ஆபத்து:** வீட்டுப்பாடம் மற்றும் பணிகள் மிகவும் முக்கியத்துவம் வாய்ந்ததாக இருப்பதால், சிறந்த மதிப்பெண்ணைப் பெறுவதற்காக மாணவர்கள் அறிவுத் திருட்டில் ஈடுபடலாம்.

## மேலும் பார்க்கவும்

* கல்வி மதிப்பீடு

பகுப்பு:பள்ளிக் கலைச்சொல்லியல்
அசோக் ஆனந்த்

**அசோக் ஆனந்த்** (*Ashok Anand*) என்பவர் இந்திய ஒன்றிய பகுதியான புதுச்சேரியினைச் சேர்ந்த அரசியல்வாதி ஆவார். இவர் புதுச்சேரி தட்டாஞ்சாவடியினைச் சேர்ந்தவர். 2016ஆம் ஆண்டு புதுச்சேரி சட்டமன்றத் தேர்தலில் அகில இந்திய நமது ராஜ்ஜியம் காங்கிரசின் வேட்பாளராக தட்டாஞ்சாவடி சட்டமன்றத் தொகுதியில் போட்டியிட்டு புதுச்சேரி சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:அகில இந்திய நமது ராஜ்ஜியம் காங்கிரஸ் அரசியல்வாதிகள்
பகுப்பு:புதுச்சேரி அரசியல்வாதிகள்
வி. சாமிநாதன்

**வி. சாமிநாதன்** (*V. Saminathan*) என்பவர் புதுச்சேரிப் பகுதியினைச் சேர்ந்த இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் முன்னாள் பாண்டிச்சேரி பாஜக தலைவராக இருந்தார். சாமிநாதன், இந்திய அரசால் பரிந்துரைக்கப்பட்டு, 4 சூலை 2017 முதல் 20 பிப்ரவரி 2021 வரை புதுச்சேரி சட்டமன்ற உறுப்பினராக இருந்தார்.

வி சாமிநாதன் கடந்த 1990களிலிருந்து பாஜகவில் பணியாற்றி வருகிறார். மேலும் இவர் பாஜக புதுச்சேரியின் மூத்த உறுப்பினர் ஆவர். இவர் பாஜக புதுச்சேரி மாநிலத் தலைவராக மூன்று முறை தேர்ந்தெடுக்கப்பட்டுள்ளார். புதுச்சேரியின் முக்கிய தலைவரான இவர் செங்குந்தர் பிரிவினைச் சார்ந்தவர். புதுச்சேரி, இவர் 2016ஆம் ஆண்டு நடைபெற்ற புதுச்சேரி சட்டப் பேரவைத் தேர்தலில் லாஸ்பேட் தொகுதியில் போட்டியிட்டு 8,891 வாக்குகள் பெற்றார். இவர் முன்னாள் பாரதிய ஜனதா கட்சியின் புதுச்சேரி தலைவராக உள்ளார்.

## மேற்கோள்கள்

பகுப்பு:புதுச்சேரியைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி சட்டமன்ற உறுப்பினர்கள்
கே. ஜி. சங்கர்

**கே. ஜி. சங்கர்** (*K. G. Shankar*)(26 ஆகத்து 1950 - 17 சனவரி 2021) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். சங்கர் இந்திய அரசால் பரிந்துரைக்கப்பட்ட புதுச்சேரி சட்டமன்ற உறுப்பினராக சூன் 3, 2017 முதல் சனவரி 17 2021 அன்று இறக்கும் வரை புதுச்சேரி சட்டமன்ற உறுப்பினராக பணியாற்றினார். இவர் இந்திய அரசாங்கத்தால் நியமிக்கப்பட்ட சட்டப்பேரவை உறுப்பினர். இவர் பாரதிய ஜனதா கட்சியின் புதுச்சேரி பிரிவு பொருளாளராகவும் இருந்தார்.

## மேற்கோள்கள்

பகுப்பு:புதுச்சேரியைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2021 இறப்புகள்
பகுப்பு:1950 பிறப்புகள்
மோகைட்டு

**மோகைட்டு** (*Mohite*) என்பது தாமிரவெள்ளீயம் சல்பைடு கனிமமாகும். இக்கனிமத்தின் மூலக்கூற்று வாய்ப்பாடு Cu2SnS3 ஆகும். பச்சை கலந்த சாம்பல் நிறத்தில் சாம்பல் நிற கோடுகளுடன் இது காணப்படுகிறது. மோகைட்டு ஒளிபுகா தன்மையையும் உலோக பளபளப்பையும்  கொண்டுள்ளது.  4.86 என்ற குறிப்பிட்ட ஈர்ப்பு விசையைக் கொண்டுள்ள மோகைட்டு மோவின் அளவுகோலில் கடினத்தன்மையாக 4 என மதிப்பிடப்பட்டுள்ளது. 

கிழக்கு உசுபெகித்தானின் சட்கல்-குராமின் மலைகளில் மோகைட்டு கனிமம் முதன்முதலில் 1982 ஆம் ஆண்டில் விவரிக்கப்பட்டது. 1929 முதல் 1993 ஆம் ஆண்டு வரையிலான காலத்தில் வாழ்ந்த எய்டெல்பெர்க்கு பல்கலைக்கழகத்தின் குண்டர் அரால்டு மோக்கு நினைவாக கனிமத்திற்கு மோகைட்டு என பெயரிடப்பட்டது. நீர்வெப்ப தோற்றம் கொண்ட இக்கனிமம் உசுபெகித்தானின் டெட்ராகெட்ரைட்டு, பாமாடினைட்டு, குராமைட்டு, மவ்சோனைட்டு மற்றும் எம்ப்ளெக்டைட்டு ஆகிய கனிமங்களுடன் தொடர்பு கொண்டுள்ளது. எசுப்பானியாவின் சலமன்கா மாகாணம்,  அர்கெந்தீனாவின் சால்டா மாகாணத்தின் ஆர்கனுல்லோ சுரங்க மாவட்டம், இலிங்கன் மாகாணத்தின்  டெலமர் மலைகள், நெவாடா ஆகிய இடங்களில் மோகைட்டு கிடைக்கிறது.

பன்னாட்டு கனிமவியல் சங்கம் மோகைட்டு கனிமத்தை Moh என்ற குறியீட்டால் அடையாளப்படுத்துகிறது.
 
## மேற்கோள்கள்

பகுப்பு:செப்புக் கனிமங்கள்
பகுப்பு:வெள்ளீயக் கனிமங்கள்
பகுப்பு:சல்பைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பெனி ஹசன்

**பெனி ஹசன்** (**Beni Hasan**) (), பண்டைய எகிப்தின் கல்லறைகள் கொண்ட தொல்லியல் களம் ஆகும். இது  நடு எகிப்தின் அஸ்யூத் மற்றும் மெம்பிஸ் நகரங்களுக்கு இடையே மின்யா நகரத்திற்கு தெற்கில் 20 கிலோ மீட்டர் தொலைவில் உள்ளது.

பழைய எகிப்திய இராச்சியத்தினரின் (கிமு 2686 – கிமு 2181) கல்லறைகள் பெனி ஹசனில் உள்ளது.

பெனி ஹசன் கல்லறை வளாகத்தின் தெற்கில், 18-ஆம் வம்சத்தின் இராணி ஆட்செப்சுட்டு மற்றும் பார்வோன் மூன்றாம் தூத்மோஸ் ஆகியோர் உள்ளூர் பெண் கடவுள் பாகெட்டிற்கு நிறுவிய கோயில்கள் உள்ளது. 

## கல்லறை
எகிப்தின் முதல் இடைநிலைக்காலத்தில் (கிமு 2181 முதல் கிமு 2055) இறந்த எகிப்திய கல்லறைகள் பெனி ஹசனில் நிறுவப்படுவது போன்று, மத்தியகால இராச்சியக் (கிமு 2055–கிமு 1650) காலத்திலும், எகிப்திய ஆளுநர்களின் உடல்கள் பெனி ஹசனில் தொடர்ந்து குன்றுகளின் பாறைகளை குடைந்து செய்யப்பட்ட கல்லறைகளில் அடக்கம் செய்யப்பட்டது. 

பெனி ஹசன் மலைக்குன்றுகளின் உச்சியில் மத்தியகால இராச்சியக் காலத்திய 39  ஆளுநர்களின் கல்ல்றைகள் கண்டறியப்பட்டது.
## குறிப்பிடத்தக்க கல்லறைகள்

## இதனையும் காண்க
* பண்டைய எகிப்திய நகரங்கள் 

## மேற்கோள்கள்

## மேலும் படிக்க
*Newberry, Percy E., *[https://books.google.com/books?id=VF0LAAAAIAAJ&source=gbs_navlinks_s Beni Hasan. Part I–IV]*. London, England: Kegan Paul, Trench, Tubner & Co., Ltd., 1893–1900.

## வெளி இணைப்புகள்
*

பகுப்பு:பண்டைய எகிப்து
பகுப்பு:எகிப்தியக் கட்டிடக்கலை
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்திய நகரங்கள்
மசக்காளிப்பாளையம்

**மசக்காளிபாளையம்** என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 426 மீட்டர் உயரத்தில் அமைந்துள்ள மசக்காளிப்பாளையம் ஊரின் புவியியல் ஆள்கூறுகள் 11°01'02.6"N 77°00'00.4"E (அதாவது, 11.017400° N 77.000100° E) ஆகும்.
## அருகிலுள்ள ஊர்கள்
கோயம்புத்தூர், காந்திபுரம், ஆவாரம்பாளையம், சிங்காநல்லூர், கணபதி, பீளமேடு ஆகியவை மசக்காளிப்பாளையம் ஊருக்கு அருகில் அமைந்துள்ள ஊர்களாகும்.
## கல்வி
### பள்ளி
மசக்காளிப்பாளையம் ஊரில் அமைந்துள்ள கோயம்புத்தூர் மாநகராட்சி நடுநிலைப் பள்ளி ஓர் அரசுப் பள்ளி. தனியார் பள்ளிகளுக்கு இணையான தரத்துடன் திகழும் இப்பள்ளியில் 530 மாணவர்கள் பயில்கின்றனர். 50 கணினிகள், மாணவர்கள் பயன்பாட்டுக்காக உள்ளன. தரமான கல்வி, ரோபோடிக்ஸ், யோகா, சதுரங்கம், பறையிசை, பாரம்பரிய விளையாட்டுகள், கராத்தே போன்ற கூடுதல் பாடத்திட்ட நடவடிக்கைகள், உள்கட்டமைப்பு வசதிகள் போன்றவற்றினால் முன்னணியில் இருக்கும் இப்பள்ளியில், மிக முக்கியமான நபர்களின் சிபாரிசுக் கடிதங்கள் இருந்தும் இடம் கிடைக்காமல் திரும்பும் பெற்றோர்கள் அதிகம். வளர்க்கப்பட்ட மரங்கள் மற்றும் செடிகள் காரணமாக பசுமையாகவும் குளிர்ச்சியாகவும் காணப்படும் இப்பள்ளியின் உட்புற சுவற்றில் கலைநயம் மிக்க சிவப்பு, நீல மற்றும் பச்சை நிறங்களில் தொடருந்து ஒன்றின் ஓவியம் வரையப்பட்டுள்ளது. மேலும், இன்னொரு சுவற்றில் மாணவர்களின் பிறந்தநாள் குறித்த அறிவிப்புக்கான இடம் ஒன்றும் உள்ளது. மழைமானி பொருத்தப்பட்ட அமைப்பு ஒன்றின் மூலமாக, மழையின் அளவு எவ்வாறு கணக்கிடப்படுகிறது என்பதை மாணவர்கள் அறிந்து கொள்ளுமாறு ஏற்பாடு செய்யப்பட்டுள்ளது. மாணவர்கள் சேர்க்கைக்கான விளம்பரங்களில், பள்ளியின் உட்கட்டமைப்பு வசதிகள் மற்றும் இதர நன்மைகள் குறித்த செய்திகள் தெரியப்படுத்தப்ட்டுள்ளன.
### கல்லூரிகள்
அருகிலுள்ள பீளமேட்டில் பூ. சா. கோ. (PSG) குழும கல்லூரிகள் (கலை, அறிவியல் மற்றும் பொறியியல் துறைகள்) அமைந்துள்ளன.
## போக்குவரத்து
### சாலைப் போக்குவரத்து
மசக்காளிப்பாளையம் அருகே செல்லும் அவினாசி சாலை வழியாக, தமிழ்நாடு அரசு போக்குவரத்து கழகம் மற்றும் தனியார் போக்குவரத்து நிறுவனங்கள் சார்பில் இயக்கப்படும் பேருந்துகளில் பெரும்பாலானவை செல்கின்றன.
### தொடருந்து போக்குவரத்து
பீளமேடு தொடருந்து நிலையம், மசக்காளிப்பாளையத்திலிருந்து சுமார் 2 கி.மீ. தூரத்திலேயே உள்ளது. இங்கிருந்து சுமார் 6 கி.மீ. தொலைவில் கோயம்புத்தூர் சந்திப்பு தொடருந்து நிலையம் இருக்கிறது.
### வான்வழிப் போக்குவரத்து
இங்கிருந்து கோயம்புத்தூர் பன்னாட்டு வானூர்தி நிலையம் சுமார் 7 கி.மீ. தூரத்திலேயே இருக்கிறது. 
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
களப் பயணம்

வலது|thumb|400x400px| உயிரியல் மாணவர்கள் நியூசிலாந்தின் டோர்பேயில் உள்ள வைகே கடற்கரைக்கு களப்பயணம் மேற்கொண்டுள்ளனர்
**களப் பயணம்** (field trip) அல்லது **உல்லாசப் பயணம்** என்பது ஓர் குழுவினர் தங்களின் இயல்பான சூழலில் இருந்து விலகி ஓர் இடத்திற்குச் செல்லும் பயணமாகும்.

மாணவர்களுக்காக செய்யப்படும் போது, ஐக்கிய இராச்சியம், ஆஸ்திரேலியா, நியூசிலாந்து மற்றும் வங்கதேசத்தில்  **பள்ளிப் பயணம்** என்றும், அயர்லாந்தில் பள்ளிச் சுற்றுலா என்றும் அழைக்கப்படுகிறது.

2022 ஆம் ஆண்டில்  சீரற்ற கட்டுப்பாட்டு சோதனைத் தரவைப் பயன்படுத்தி நடத்திய ஆய்வில், கலாச்சார ரீதியாக வளப்படுத்தும் களப் பயணங்கள், மாணவர்கள் கலைகளில் அதிக ஆர்வம் காட்ட வழிவகுத்தது, வெவ்வேறு எண்ணங்களைக் கொண்ட மாணவர்களிடையே சகிப்புத்தன்மை வளரவும், கற்றல் வெளிப்பாடுகள் அதிகரிக்கவும் உதவியது தெரியவந்தது.

## மீள்பார்வை
களப் பயணத்தின் முக்கிய நோக்கம் ,கல்வி அவதானிப்பு,பரிசோதனை அல்லாத ஆராய்ச்சிக்காகவோ அல்லது ஆசிரியர்கள் மற்றும் மாணவர்கள் அவர்களது வகுப்பு தோழர்களுடன் முகாமிடுவது போன்ற அவர்களின் அன்றாட நடவடிக்கைகளுக்கு அப்பால் உள்ள அனுபவங்களை மாணவர்களுக்கு வழங்குவது ஆகும். இந்த ஆய்வின் நோக்கம், குறிப்பிட்ட விடயங்களை அதன் இயற்கையான நிலையில் அவதானித்து, மாதிரிகளைச் சேகரிப்பதாகும். வசதியான குழந்தைகள் ஏற்கனவே பள்ளிக்கு வெளியே இருக்கும் கலாச்சார நிறுவன சூழலை அனுபவித்திருக்கலாம், மேலும் களப்பயணங்கள், கலைகளில் ஒரே மாதிரியான கலாச்சார அனுபவங்களைப் பெறுவதற்கும் அதிக வசதியற்ற மற்றும் வசதி குறைந்த குழந்தைகளும் அவ்வாறான அனுபங்களைப் பெருவதற்கும் உதவு புரிகிறது.

களப் பயணங்கள் பெரும்பாலும் 3 படிநிலைகளில் செய்யப்படுகின்றன: தயாரிப்பு, செயல்பாடுகள் மற்றும் பின்தொடர்தல் செயல்பாடு. தயாரிப்பு என்பது மாணவர் மற்றும் ஆசிரியர் இருவருக்கும் பொருந்தும். ஆசிரியர்கள் பெரும்பாலும் பயணத்திற்கு முன் சேருமிடம் மற்றும் பாடப்பொருள் பற்றி அறிய நேரம் எடுத்துக்கொள்கிறார்கள். விரிவுரைகள், சுற்றுப்பயணங்கள், பணித்தாள்கள், நிகழ்படங்கள் மற்றும் ஆர்ப்பாட்டங்கள். தொடர்பணி நடவடிக்கைகள் பொதுவாகக் களப்பயணம் முடிந்தவுடன் வகுப்பறையில் நடக்கும் விவாதங்கள் ஆகியவை களப்பயணங்களில் நடக்கும் பரவலான செயல்பாடுகளாகும்.

## மேலும் பார்க்கவும்

* பள்ளிப் பேருந்து

## சான்றுகள்


பகுப்பு:குழந்தைப் பருவம்
பகுப்பு:பயண வகைகள்
பகுப்பு:பள்ளிக் கலைச்சொல்லியல்
பகுப்பு:கல்விச் சூழல்
இந்த்கோ மொழி

**இந்த்கோ மொழி** (**Hindko**) (, பாகிஸ்தான் நாட்டின் வடக்கில் உள்ள கைபர் பக்துன்வா மாகாணம் மற்றும் பஞ்சாப் மாகாணங்களில் 50 இலட்சம் மக்களால் பேசப்படுகிறது. கைபர் பக்துன்வா மாகாணத்தின் அப்போட்டாபாத் மாவட்டம், கோஹாட் மாவட்டம், ஹரிபூர் மாவட்டம், மன்செரா மாவட்டம், பெசாவர் மாவட்டம், பஞ்சாப் மாகாணத்தின் இஸ்லாமாபாத், சிந்து மாகாணத்தின் மலிர் மாவட்டம், கராச்சி தெற்கு மாவட்டம் மற்றும் கெமாரி மாவட்டங்களில் இந்த்கோ மொழி கனிசமாக பேசப்படுகிறது. 2017 பாகிஸ்தான் மக்கள்தொகை கணக்கெடுப்பின்படி இந்த்கோ மொழி 2.44% மக்களால் பேசப்படுகிறது.

இந்திய ஆரிய மொழிகளில் ஒன்றான இந்த்கோ மொழி, மேற்கு பஞ்சாபி மொழி பேச்சு வழக்கையும், அரபு & பாரசீக எழுத்துமுறையும் கொண்டுள்ளது.

இந்த்கோ மொழி மேற்கு பஞ்சாபி மொழி மற்றும் சராய்கி மொழிகளுடன் பரஸ்பரம் ஒத்துப்போகிறது. 

இந்த்கோ மொழி என்பதற்கு  இந்தியர்கள் பேசும் மொழி என பஷ்தூ மொழி பேசுபவர்களால் பெயரிடப்பட்டது. 

## மேற்கோள்கள்

## உசாத்துணை

* 
*
* A detailed study based on the dialect of the city of Peshawar. A version was published in 1994 by Idara Farogh-e-Hindko, Peshawar.
*
*
*
*
*
*
*
*
*
*
*
*
*
*
*
*
*
*
*
*
*
*
*

## மேலும் படிக்க
* 2004: Hindko Sautiyat, Dr E.B.A. Awan, published by Gandhara Hindko Board Peshawar in 2004.
* 2005: Hindko Land - a thesis presented by Dr E.B.A. Awan at the World Hindko Conference at Peshawar in 2005.
* 1978: "Rival linguistic identities in Pakistan Punjab." Rule, protest, identity: aspects of modern South Asia (ed. P. Robb & D. Taylor), 213–34. London: Curzon
* Monthly Farogh Peshawar Hindko magazine March 2010.
* Karachi main Hindko zaban o adab Dr.Syed Mehboob ka kirdar " by Kamal Shah
*  (based on the Hindko of Peshawar)

## வெளி இணைப்புகள்
* Gandhara Hindko Board

பகுப்பு:கைபர் பக்துன்வா மாகாணம்
பகுப்பு:இந்திய-ஆரிய மொழிகள்
இசுதானா மெலாவத்தி

**இசுதானா மெலாவத்தி** (மலாய்: *Istana Melawati Putrajaya*; ஆங்கிலம்: *Melawati Palace*); என்பது மலேசியாவின் மாமன்னரான யாங் டி பெர்துவான் அகோங் (*Yang di-Pertuan Agong*) அவர்களின் இரண்டாவது அதிகாரப்பூர்வ இல்லமாகும். 

கோலாலம்பூர், டாமன்சாரா ஜாலான் துவாங்கு அப்துல் ஆலிம் (*Jalan Tuanku Abdul Halim*); எனும் டூத்தா சாலையில் (ஜாலான் டூத்தா - Jalan Duta)  அமைந்துள்ள முதன்மை அரண்மனைக்கு அடுத்த நிலையில் இந்த இசுதானா மெலாவத்தி அரண்மனை உள்ளது.

## பொது

பாரம்பரிய மலாய் அரச வடிவமைப்பில் அமைக்கப்பட்டு உள்ள அந்த அரண்மனை, மலேசியா நாட்டின் முதல் நவீன அரண்மனை ஆகும். மலாய் உலகத்துடன் சார்ந்த கட்டிடக் கலைகளில் ஒன்றாகத் திகழ்கிறது. இந்த அரண்மனை ஐந்து அடுக்குக் கூரைகள் கொண்ட கட்டுமானமாகும்.

மலேசியா, புத்ராஜெயா கூட்டாட்சி பிரதேசத்தில் உள்ள ஓர் உயர்ந்த மலைச் சிகரத்தில் இந்த அரண்மனை அமைந்துள்ளது. கடல் மட்டத்தில் இருந்து 125 மீட்டர் உயரத்தில் அமைந்து உள்ள இந்த அரண்மனையில் இருந்து புத்ராஜெயாவின் முழுப் பகுதியையும் பார்க்கலாம்.

## வரலாறு

மெலாவத்தி அரண்மனை புத்ராஜெயாவின் 1-ஆவது புறநகர்ப் பகுதியில் (*Precinct 1, Putrajaya*) அமைந்துள்ளது. அரண்மனையின் கட்டுமானம் 1999-இல் தொடங்கி 2002-இல் நிறைவடைந்தது. இது ஓர் உல்லாச விடுதி அமைப்பைக் கொண்டுள்ளது. மாமன்னரின் ஓய்வுத் தளமாகவும் செயல்படுகிறது. 

இந்த அரண்மனைக்கான பெயரை சிலாங்கூரின் மாமன்னர் சுல்தான் சலாவுதீன் அப்துல் அஜீஸ் ஷா (*Sultan Salahuddin Abdul Aziz Shah of Selangor*) வழங்கினார். மெலாவத்தி (*Melawati*) என்றால் காவலர் கோபுரம் என்று பொருள்.

## கட்டிடக்கலை

இந்த அரண்மனையை செனி பகரி அர்கிடெக் (*Senibahri Arkitek*) கட்டிடக்கலை நிறுவனத்தைச் சேர்ந்த ராஜா கமருல் பகரின் (*Raja Kamarul Bahrin*) என்பவர் வடிவமைத்தார். 

மெலாவத்தி அரண்மனை நான்கு முக்கியக் கூறுகளை உள்ளடக்கியது:

* அரச பிரிவு - தனியார் குடியிருப்பு (*Royal Wing - Private quarters*)
* வரவேற்பு பிரிவு - சடங்கு வரவேற்பு மண்டபம் (*Reception Wing - Ceremonial Reception Hall*)
* விருந்து பிரிவு - விருந்து நிகழ்ச்சிகள் (*Banquet Wing - Functions*)
* நிர்வாகத் தொகுதி - அலுவலகங்கள் (*Administrative Block - Offices*)

### உயரமான கோபுரங்கள்

மூன்று உயரமான கோபுரங்கள் அரண்மனையின் பக்கத்திலும் மையத்திலும் ஒரு முக்கியமான அமைப்பை உருவாக்குகின்றன. இந்தக் கோபுரங்கள் இடைக்கால மலாய் அரண்மனைகளில் காணப்படும் பழைய காவல் கோபுரங்களைக் குறிக்கின்றன. 

மூன்று அடுக்கு கூரைகள், கிழக்கு கடற்கரையின் மலாய் பாரம்பரிய கூரை வடிவமைப்புகளை பிரதிபலிக்கின்றன. அரண்மனைச் சந்திப்புக் கூடத்தில் (*Meeting Wing*), செங்கால் மரத்தால் (*Chengal Wood*) செய்யப்பட்ட ஒரு காவலர் கோபுரம் உள்ளது.

## மேலும் காண்க
* மலேசிய அரசியலமைப்பு
* யாங் டி பெர்துவான் அகோங்
* இஸ்தானா நெகாரா
* இஸ்தானா சியார்கியா
* ஆஸ்தானா சரவாக்
* யாங் டி பெர்துவான் அகோங் பட்டியல்

## மேற்கோள்கள்

## வெளி இணைப்புகள்

* Information about the Istana Melawati

பகுப்பு:மலேசிய முடியாட்சி
பகுப்பு:மலேசிய அரசர்கள்
பகுப்பு:மலேசியக் கட்டிடக்கலை‎
பகுப்பு:மலேசிய அரண்மனைகள்
பகுப்பு:புத்ராஜெயா
பள்ளிப் பேருந்து

**பள்ளிப் பேருந்து** (School bus) என்பது பள்ளிக்குச் சொந்தமான, குத்தகைக்கு அல்லது ஒப்பந்தம் செய்யப்பட்டோ இயக்கப்படும் பேருந்து ஆகும். பள்ளிக்கு அல்லது பள்ளி தொடர்பான நடவடிக்கைகளுக்கு மாணவர்களை அழைத்துச் செல்வதற்கு இது வழக்கமாகப் பயன்படுத்தப்படுகிறது.  உலகம் முழுவதிலும் பல்வேறு வடிவமைப்புகள் பள்ளிப் பேருந்துகளில் காணப்படுகிறது. பரவலாக பள்ளிப் பேருந்துகளில் மஞ்சள் வண்ணம் பயன்படுத்தப்படுகிறது.

வட அமெரிக்காவில், பள்ளிப் பேருந்துகள், கூட்டாட்சி மற்றும் மாநில/மாகாண விதிமுறைகளுக்கு தகுந்தாற்போல் வடிவமைக்கப்பட்டுள்ளது. அதில் மஞ்சள் வண்ணத்திற்கும் கூடுதலாக எச்சரிக்கை விளக்குகள் மற்றும் பல பாதுகாப்பு சாதனங்கள் பொருத்தப்பட்டுள்ளன. 

## வடிவமைப்பின் வரலாறு

### 19 ஆம் நூற்றாண்டு
thumb| குழந்தையினை அழைத்துச் செல்லும் குதிரை வண்டி(1910-1915)
இடது|thumb| பள்ளி பேருந்து அமைப்புடன் கூடிய ''ஸ்டூட்பேக்கர்'' வாகனம், 1912 ஆம் ஆண்டு
19 ஆம் நூற்றாண்டின் இரண்டாம் பாதியில், அமெரிக்கா மற்றும் கனடாவின் பல கிராமப்புறங்களில் ஒரு வகுப்பறை கொண்ட பள்ளிகள் நடைபெற்றன. நடந்து செல்ல இயலாத அளவில் உள்ள தூரத்தில் இருந்து படிக்க வரும் மாணவர்களுக்காக குதிரை வண்டி ஏற்பாடு செய்யப்பட்டது. 

## வடிவமைப்பு மீள்பார்வை
thumb|408x408px| பள்ளி பேருந்துகளின் வடிவமைப்பு மற்றும் இயக்கம் மீதான தற்போதைய மீள்பார்வைமீள்பார்வை
தேசிய நெடுஞ்சாலைப் போக்குவரத்து பாதுகாப்பு நிர்வாகம் (NHTSA) மற்றும் தேசிய போக்குவரத்து பாதுகாப்பு வாரியம் (NTSB) ஆகியவற்றின் படி, பள்ளி பேருந்துகள் சாலை வாகனங்களிலே பாதுகாப்பான வகையாகும்.  சராசரியாக ஒவ்வொரு ஆண்டும் ஐந்து இறப்புகள் பள்ளிப் பேருந்தினால் பள்ளி வயதுக் குழந்தைகள் இறக்கின்றனர்.இது தானுந்தில் செல்வதை விட 70 மடங்கு பாதுகாப்பானது.  

## சான்றுகள்


பகுப்பு:சாலைப் போக்குவரத்து
இராசபேட்டை

**இராஜபேட்டை** (*Rajapeta*) ஒரு வரலாற்று முக்கியத்துவம் வாய்ந்த இடமாகும்.  இது சமத்தான் இராசபேட்டா என்று பிரபலமாக அறியப்படுகிறது. இந்த நகரம் இந்தியாவின் தெலங்காணா மாநிலத்தின் பிரபலமான கோட்டைகளில் ஒன்று யதாத்ரி புவனகிரி மாவட்டத்தில் அமைந்துள்ளது. தெலங்காணாவின் 'தெற்கு நுழைவாயில்' என்றும் அழைக்கப்படும் இராசபேட்டை, மாநிலத்தில் தனித்துவம் வாய்ந்தது. இந்த மாநிலம் மிகவும் பிரபலமான சமத்தானங்களில் ஒன்றாகும். இது யாதாத்ரி-புவனகிரி மாவட்டத்தில் உள்ள புகழ்பெற்ற புண்ணியத் தலமான யாதகிரி குட்டாவிலிருந்து சுமார் 20 கி.மீ தொலைவில் உள்ளது. இங்கு காகத்தியர் காலத்து கோட்டைகளை இன்றும் காணலாம். இராசபேட்டாவின் வரலாற்றுச் சின்னங்கள் சிதிலமடைந்து காணப்பட்டாலும், இன்றும் பலவற்றை நாம் வாழும் சாட்சியங்களாகக் காணலாம். நிசாம் ஆட்சியின் போது ஐதராபாத்து சமத்தானத்தின் 14 சமத்தானங்களில் இராஜபேட்டை சன்த்தான் ஒன்றாகும். இப்பகுதிக்கு 250 ஆண்டுகால வரலாறு உண்டு. பல வரலாற்று கட்டிடங்கள், கட்டிடங்கள், கண்ணாடி மேடுகள், தோட்டங்கள், வீரர்களின் அணிவகுப்பு மற்றும் பரந்த சாலைகள் ஆகியவற்றை இன்னும் இங்கு காணலாம்.

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
செயந்த பட்டாச்சார்யா

**செயந்த பட்டாச்சார்யா** (*Jayanta Bhattacharya*) இந்திய தேசிய காங்கிரஸைச் சேர்ந்த ஒரு இந்திய அரசியல்வாதி ஆவார். இவர் 1996 ஆம் ஆண்டில் மேற்கு வங்கத்தில் உள்ள தாம்லுக்கில் இருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். அவர் திரிணாமுல் காங்கிரசின் ஆதரவுடன் சுயேச்சை வேட்பாளராக மாநிலங்களவைக்குத் தேர்ந்தெடுக்கப்பட்டார், ஆனால், இவர் 2002 ஆம் ஆண்டில் காங்கிரசில் மீண்டும் இணைந்தார்.

## மேற்கோள்கள்

பகுப்பு:வாழும் மக்கள்
பகுப்பு:11வது மக்களவை உறுப்பினர்கள்
பகுப்பு:மேற்கு வங்காள நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1947 பிறப்புகள்
துருவ் நாராயண் சிங்

**துருவ் நாராயண் சிங்** (சூலை 26, 1959) ஓர் இந்திய அரசியல்வாதி ஆவார். இவர் இந்தியாவின் மத்தியப் பிரதேச மாநிலத்தில் செயல்பட்டு வருகிறார். இவர் சத்னா மாவட்டத்தில் உள்ள ராம்பூர் பகேலனில், மத்தியப் பிரதேசத்தின் முன்னாள் முதல்வர் கோவிந்த் நாராயண் சிங்குக்கு மகனாகப் பிறந்தார், இவர் விந்தியப் பிரதேசத்தின் முதல் பிரதமர் அவதேஷ் பிரதாப் சிங்கின் மகனாவார். இவர் போபால் மத்தியா சட்டமன்றத் தொகுதியிலிருந்து மத்தியப் பிரதேச சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். ஒரு சட்டமன்ற உறுப்பினராகவும் தவிர, இவர் ஜாஹிதா பர்வேசுடன் சேர்ந்து சமீபத்திய செலா மசூத் கொலை வழக்கில் குறிப்பிடத்தக்கவர். காங்கிரசு தலைவர் நசீர் இசுலாத்தை தோற்கடித்து துருவ் நாராயண் சிங் சட்டமன்ற உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:சத்னா மாவட்ட நபர்கள்
அருட்லா கமலா தேவி

**அருட்லா கமலா தேவி** (*Arutla Kamala Devi*) ஒரு இந்திய அரசியல்வாதி, சுதந்திர போராட்ட வீரர் மற்றும் இந்தியப் பொதுவுடைமைக் கட்சியின் தலைவர் ஆவார். இவர் 1952 முதல் 1967 வரை தொடர்ந்து 3 முறை அலையர் தொகுதியை பிரதிநிதித்துவப்படுத்தினார். ஐதராபாத் நிசாமின் ஆட்சிக்கு (முன்னாள் ஐதராபாத்து சமத்தானத்தின் கடைசி ஆட்சியாளர்) எதிராக ஆயுதமேந்திய சுதந்திரப் போராட்டத்தில் தலைவர்கள் மற்றும் போராளிகளில் ஒருவராகவும் இருந்தார். நிஜாமின் நிலப்பிரபுத்துவ ஆட்சியைக் கவிழ்க்க 1940களில் இன்றைய தெலங்கானா மாநிலத்தில் உள்ள ஏழை விவசாயிகளுடன் கம்யூனிஸ்டுகள் இணைந்தனர். இது இந்தியாவின் மிகப்பெரும் சுதந்திரப் போராட்டத்தில் துணை இயக்கமாக இருந்தது. இந்தியாவின் முதல் பெண் எதிர்க்கட்சித் தலைவரும் இவர் ஆவார்.  

## மேற்கோள்கள்

பகுப்பு:2001 இறப்புகள்
பகுப்பு:1920 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:தெலுங்கு மக்கள்
பகுப்பு:தமிழக சட்டமன்ற பெண் உறுப்பினர்கள்
கிரிசு வியாசு

**கிரிசு பண்டிதர் பச்சராசு வியாசு** (*Girish Pandit Baccharaj Vyas*)(பிறப்பு 27 மார்ச் 1958), என்பவர் இந்திய அரசியல்வாதியும் மகாராட்டிரா சட்ட மேலவையின் உறுப்பினர் ஆவார். இவர் நாக்பூர் உள்ளூர் தொகுதியிலிருந்து சட்ட மேலவைத்த்குத் தேர்ந்தெடுக்கப்பட்டார். இப்பதவியினை இவர் சனவரி 2, 2016 முதல் வகித்துவந்தார்.இவர் பாரதிய ஜனதா கட்சியின் செய்தித்தொடர்பாளர் ஆவார்.

## பதவிகளை வகித்தனர்

### [[பாரதிய ஜனதா கட்சி|பாஜகவிற்குள்]]
 

### சட்டமன்றம்
 

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:மகாராட்டிர அரசியல்வாதிகள்
இந்தியாவின் அதிகாரப்பூர்வ எதிர்க்கட்சி

**இந்தியாவின் அதிகாரப்பூர்வ எதிர்க்கட்சி** (*Official Opposition-India*) என்பது மேல் அல்லது கீழ் சபைகளில் இரண்டாவது அதிக எண்ணிக்கையிலான இடங்களைப் பெற்ற அரசியல் கட்சியாகும். மேல் அல்லது கீழ் சபைகளில் முறையான அங்கீகாரம் பெற, சம்பந்தப்பட்ட கட்சியினர் அவையின் மொத்த பலத்தில் குறைந்தது 10% உறுப்பினர்களுடன் இருக்க வேண்டும். ஒரு கட்சி 10% இடங்களைப் பூர்த்தி செய்ய வேண்டும். கூட்டணியின் எண்ணிக்கை இதில் கணக்கில் எடுத்துக்கொள்ளப்பட மாட்டாது. இந்திய மாநில சட்டமன்றங்களில் பலவும் இந்த 10% விதியேப் பின்பற்றுகின்றன. மீதமுள்ளவை மாநில அவைகள், அந்தந்த அவைகளின் விதிகளின்படி தனிப்பெரும் எதிர்க்கட்சியையே விரும்புகின்றன.

## பங்கு
அன்றைய அரசாங்கத்தைக் கேள்விக்குள்ளாக்குவதும், பொதுமக்களுக்குப் பொறுப்புக் கூறுவதும் எதிர்க்கட்சிகளின் முக்கிய பணியாகும். ஆளுங்கட்சியின் தவறுகளைச் சரிசெய்ய எதிர்க்கட்சிகள் உதவுகின்றன. நாட்டு மக்களின் நலன்களை நிலைநாட்டுவதில் எதிர்க்கட்சிகளுக்கும் சமமான பொறுப்பு உள்ளது. நாட்டு மக்களுக்குப் பாதகமான விளைவுகளை ஏற்படுத்தக்கூடிய எந்தவொரு நடவடிக்கையையும் அரசாங்கம் எடுக்காது என்பதை எதிர்க்கட்சி உறுதிப்படுத்த வேண்டும்.

சட்டமன்றத்தில் எதிர்க்கட்சியின் பங்கு என்பது ஆளும் அல்லது மேலாதிக்கக் கட்சியின் அதிகப்படியானவற்றைச் சரிபார்ப்பதே தவிர, முற்றிலும் விரோதமாக இருக்கக்கூடாது. ஆளுங்கட்சியினரின் மக்களுக்குப் பயனுள்ளதாக இருக்கும் செயல்பாடுகளில் எதிர்க்கட்சிகள்  ஆதரவு அளிக்கும் என எதிர்பார்க்கப்படுகிறது.

சட்டமன்றத்தில், எதிர்க்கட்சிக்கு முக்கியப் பங்கு உள்ளது, அதாவது:

# அரசாங்கத்தின் மீது ஆக்கப்பூர்வமான விமர்சனம்.
# ஆளுங்கட்சியின் தன்னிச்சையான போக்கைக் கட்டுப்படுத்துதல்.
# மக்களின் சுதந்திரம் மற்றும் உரிமைகளைப் பாதுகாத்தல்.
# ஆட்சி அமைக்க ஆயத்தம்.
# பொதுக் கருத்து வெளிப்பாடு.

## தற்போதைய அலுவல்பூர்வ எதிர்க்கட்சிகள்

### பாராளுமன்றம்
இது இந்திய நாடாளுமன்றத்தில் தற்போதைய எதிர்க்கட்சிகளின் பட்டியல்:

### சட்டப் பேரவைகள்
இது இந்திய மாநிலங்கள் மற்றும் ஒன்றிய பகுதிகளின் சட்டப் பேரவைகளில் தற்போதைய எதிர்க்கட்சிகளின் பட்டியல்:

### சட்ட மேலவை
இது இந்திய மாநிலங்களின் சட்ட மேலவைகளில் தற்போதைய எதிர்க்கட்சிகளின் பட்டியல்:

## மேலும் பார்க்கவும்

* தற்போதைய இந்திய எதிர்க்கட்சி தலைவர்களின் பட்டியல்
* தற்போதைய இந்திய ஆளும் மற்றும் எதிர்க்கட்சிகளின் பட்டியல்

## மேற்கோள்கள்

## மேலும் படிக்க

பகுப்பு:இந்திய நாடாளுமன்றம்
பகுப்பு:இந்திய அரசியல்
பகுப்பு:சட்டப் பேரவைகள்
இராம் கௌரி சங்கரலயா

**இராம் கௌரி சங்கரலயா**  (*Ramgauri Sangralaya*) என்பது இந்தியாவின் சிக்கிம் மாநிலத்தில் உள்ள பாக்யோங் மாவட்டத்தில் அமைந்துள்ளது. தாகுர்பாரி கோயில்  அருகே உள்ள இரெனாக் சந்தைப் பகுதியில் ஒரு தனியார் அருங்காட்சியகமாக இயங்குகிறது. சிக்கிம் மாநிலத்தின் முதல் அரசாங்க செய்தித்தாளான சிக்கிம் எரால்டின் தாயகம் இராம் கௌரி சங்கரலயம் என்று கருதப்படுகிறது. முத்திரைகள், நாணயங்கள் மற்றும் செய்தித்தாள்கள் இங்கு சேகரிக்கப்படுகின்றன. மேலும், இந்த அருங்காட்சியகம் சிக்கிமின் அரசியல் வரலாற்றை ஆவணப்படுத்துகிறது.

## சேகரிப்பு

இராம் கௌரி சங்கரலயா  அருங்காட்சியகத்தில் சிக்கிமின் முன்னாள் இமாலய இராச்சியத்தின் அரசியல் வளர்ச்சி தொடர்பான ஏராளமான ஆவணங்கள் வைக்கப்பட்டுள்ளன. முந்தைய காலத்தில் சிக்கிம் விவசாயிகள் தங்கள் நிலப்பிரபுக்களுக்கு செலுத்திய பல்வேறு வரி ரசீதுகளின் தொகுப்பும் இங்கு வைக்கப்பட்டுள்ளது. தந்தி இயந்திரங்கள், கிராமபோன்கள், பழங்கால பூட்டுகள் மற்றும் சாவிகள், பாத்திரங்கள், வானொலிகள்  மற்றும் கடிகாரங்கள் போன்ற பல்வேறு பழங்கால பொருட்களும்  போச்ராச்சு மற்றும் சிக்கிமின் முதல் வங்கியான இயெத்முல் வங்கி வழங்கிய வங்கி ரசீது, சிக்கிமின் முதல் செய்தி  பத்திரிகையான கஞ்சன்சங்காவின் முழு தொகுதி போன்றவை அருங்காட்சியகத்தில் சேகரித்து வைக்கப்பட்டுள்ளன.

## மேற்கோள்கள்

பகுப்பு:சிக்கிம்
பகுப்பு:இந்திய அருங்காட்சியகங்கள்
மின்னணு மதிப்பீடு

**மின்னணு மதிப்பீடு** (Electronic assessment) **மின் மதிப்பீடு**, **இணைய மதிப்பீடு** அல்லது **கணினி அடிப்படையிலான மதிப்பீடு** என்றும் அறியப்படும் இந்த மதிப்பீடானது கல்விசார் மதிப்பீடு, சுகாதார மதிப்பீடு, மனநல மதிப்பீடு மற்றும் உளவியல் மதிப்பீடு போன்ற மதிப்பீட்டில் தகவல் தொழில்நுட்பத்தைப் பயன்படுத்துவதைக் குறிப்பதாகும். பணிகளுக்கான சொற் செயலியைப் பயன்படுத்துவது முதல் திரைக்காட்சித் தேர்வு வரையிலான பரந்த அளவிலான செயல்பாடுகளை  உள்ளடக்கியது.

பல்வேறு வகையான இணைய மதிப்பீடுகள் மதிப்பீட்டின் நோக்கத்தைப் பொறுத்து பின்வரும் ஒன்று அல்லது அதற்கு மேற்பட்ட  கூறுகளைக் கொண்டிருக்கின்றன: உருவாக்கம், சுருக்கம் மற்றும் கண்டறிதல். உடனடி மற்றும் விரிவான பின்னூட்டம் மேற்கொள்ளப்படலாம் அல்லது தவிர்க்கப்படலாம்.

## செயலி
மின்-மதிப்பீடு என்பது தேர்வு வழங்கும் அமைப்புகளால் குறிப்பாக சர்வதேச ஆய்வு மையங்கள் மற்றும் தொலைநிலைப் படிப்புகளை வழங்குபவர்களால் மிகவும் பரவலாகப் பயன்படுத்தப்படுகிறது. 2008 இல் நிறுவப்பட்ட ''இ-அசெஸ்மென்ட் அசோசியேஷன்'' (eAA) போன்ற தொழிற்துறை அமைப்புகளும், சோதனை, புதுமைகளில் கவனம் செலுத்தும் ''டெஸ்ட் பப்ளிஷர்களின் சங்கம் (ATP)'' நடத்தும் நிகழ்வுகளும், மேம்படுத்தப்பட்ட தொழில்நுட்ப மதிப்பீட்டின் வளர்ச்சியைக் குறிக்கின்றன.

மனநல மற்றும் உளவியல் சோதனையில், அறிதிறன் மற்றும் நடைமுறை திறன்களை மதிப்பிடுவதற்கு மட்டும் மின் மதிப்பீடு பயன்படுத்தப்படலாம்.

### வரலாறு
கேம்பிரிட்ஜ் பல்கலைக்கழக உள்ளூர் தேர்வுகள் ஆட்சிக்குழு, (இது *கேம்பிரிட்ஜ் அசெஸ்மென்ட்* என்ற நிறுவனப் பெயரில் இயங்குகிறது) இது நவம்பர் 2000 இல் அதன் முதல் பெரிய மின்-குறியிடல் சோதனையை நடத்தியது. மின்-குறியிடல் மற்றும் மின்-மதிப்பீடு ஆகியவற்றில் விரிவான ஆராய்ச்சியை நடத்தியது.

2007 ஆம் ஆண்டில், சர்வதேச பட்டயப் படிப்பு மின்-குறியிடல் முறையினைச் செயல்படுத்தியது. 2012இல் ஐக்கிய இராச்சியத்தில்  66% , 16 மில்லியன் தேர்வு விடைத்தாள்களில் "இ-குறியிடல்" செய்யப்பட்டன.

## குறிப்புகள்

## மேற்கோள்கள்

## மேலும் படிக்க

* Laumer, S., Stetten, A. & Eckhardt, A. (2009) E- மதிப்பீடு. வணிகம் மற்றும் தகவல் அமைப்புகள் பொறியியல், 1 (3), 263–265.   .

## வெளி இணைப்புகள்

* மின் மதிப்பீட்டிற்கான சர்வதேச வருடாந்திர மாநாடு .

பகுப்பு:தகவல் தொழில்நுட்பம்
பகுப்பு:கல்வி நுட்பவியல்
பகுப்பு:பள்ளிக் கலைச்சொல்லியல்
பகுப்பு:ஆசிரியர்களுக்கான மென்பொருட்கள்
பள்ளி உணவு

[thumb|250x250px| [வாசிங்டன், டி. சி.|வாசிங்டன், டி. சியில் உள்ள பள்ளி மதிய உணவு (கீழே இடமிருந்து கடிகார திசையில்): பர்கர், பிரஞ்சுப் பொரியல், பால், பாகற்காய் மற்றும் வறுத்த கிளைக்கோசு  .]]
**பள்ளி உணவு** (School meal) அல்லது **பள்ளி மதிய உணவு** (**பள்ளி இரவு உணவு** அல்லது **பள்ளி காலை உணவு** என்றும் அழைக்கப்படுகிறது) என்பது பள்ளி மாணவர்களுக்கும் சில சமயங்களில் ஆசிரியர்களுக்கும் பொதுவாக பள்ளி நாளின் மத்தியில் அல்லது தொடக்கத்தில் வழங்கப்படும் உணவாகும் . உலகெங்கிலும் உள்ள நாடுகள் பல்வேறு வகையான பள்ளி உணவு திட்டங்களை வழங்குகின்றன**.** ஒவ்வொரு வாரமும், அனைத்து தரநிலைகளைச் சேர்ந்த மில்லியன் கணக்கான குழந்தைகள் அந்தந்த பள்ளிகளில் உணவைப் பெறுகிறார்கள். பன்னிரெண்டு அல்லது அதற்கு மேற்பட்ட நாடுகளில் பள்ளி உணவுகள் உயர் ஊட்டச்சத்து மதிப்புகள் கொண்ட உயர் ஆற்றல் உணவுகளை இலவசமாக அல்லது சிக்கனமான விலையில் வழங்கப்படுகின்றன.

பள்ளி உணவின் பன்கள் நாட்டுக்கு நாடு மாறுபடும். வளர்ந்த நாடுகளில் பள்ளி உணவு சத்தான உணவாக இருந்தாலும், வளரும் நாடுகளில் குழந்தைகளை பள்ளிக்கு அனுப்பவும், அவர்களின் கல்வியைத் தொடரவும் ஊக்கமளிக்கிறது. வளரும் நாடுகளில், பள்ளி உணவுகள் பொருளாதார நெருக்கடியின் போது உணவுப் பாதுகாப்பை வழங்குகின்றன மற்றும் குழந்தைகள் ஆரோக்கியமான மற்றும் உற்பத்தித் திறன் கொண்ட  பெமுதிர் அகவையர்களாக மாற உதவுகின்றன, இதனால் வறுமை மற்றும் பசியின் அளவை குறைக்க உதவுகிறது.

## வரலாறு
முதல்முதலாக பள்ளியில் மதிய உணவு 1790 ஆம் ஆண்டில் ஜெர்மனியில் உள்ள முனிச்சில் அமெரிக்காவில் பிறந்த இயற்பியலாளர் பெஞ்சமின் தாம்சன் (கவுண்ட் ரம்ஃபோர்ட்  எனவும் அழைக்கப்படுகிறார்) அவர்களால் வழங்கப்பட்டது.தாம்சன் தனது ஆரம்ப நாட்களில் நியூ இங்கிலாந்தில் இருந்தார், ஆனால் அமெரிக்கப் புரட்சிப் போரின் போது ஒரு அரசவாதியாக  அவநம்பிக்கை அடைந்து 1784 இல் இங்கிலாந்திற்குச் சென்றார். முனிச்சில், தாம்சன் ஏழை மக்களுக்கான நிறுவனத்தை நிறுவினார், இது ஜெர்மன் இராணுவத்திற்கான சீருடைகளை உருவாக்க பெரியவர்கள் மற்றும் குழந்தைகள் இருவரையும் வேலைக்கு அமர்த்தியது. அவர்களின் வேலைக்காக அவர்களுக்கு உணவும், உடைகளும் வழங்கப்பட்டன, குழந்தைகள் படிக்கவும், எழுதவும், எண்கணிதமும் கற்றுக் கொடுக்கப்பட்டது. பல ஆண்டுகளுக்குப் பிறகு தாம்சன் இலண்டனில் ஒரு நாளைக்கு 60,000 பேருக்கு அன்னதானம் அளித்தார்  பெஞ்சமின் தாம்சன் ஏழைகளுக்கு நிறுவன ரீதியாக உணவளிப்பதில் முன்னோடியாக இருந்தார் மற்றும் ஐரோப்பிய ஏழைகளின் உணவில் உருளைக்கிழங்கை அறிமுகப்படுத்திய பெருமைக்குரியவராக இருந்தார். இரட்டை கொதிகலன், பேக்கிங் அடுப்பு, அழுத்தேனம், காழநீராக்கி ஆகியவற்றைக் கண்டுபிடித்தார். நீராவிக் கெண்டி, மற்றும் வணிக போறணை ஆகியன பள்ளி உணவு திட்டங்களுக்கு பயன்படுத்தப்படுகின்றன.

ஐக்கிய இராச்சியத்தில், 19 ஆம் நூற்றாண்டில் பள்ளி உணவு அறிமுகப்படுத்தப்பட்டதிலிருந்து குறிப்பிடத்தக்க மாற்றங்கள் செய்யப்பட்டுள்ளன. முதல் தேசிய பள்ளி உணவுக் கொள்கை 1941 இல் ஐக்கிய இராச்சியம் முழுவதும் வெளியிடப்பட்டது. பள்ளி மதிய உணவுகளுக்கான முதல் ஊட்டச்சத்து வழிகாட்டுதல்களை இந்தக் கொள்கையில் அமைந்திருந்தது, இதில் சரியான அளவு புரதம், கொழுப்பு மற்றும் கலோரிகள் அடங்கிய சமச்சீர் உணவு அவசியம் எனக் குறிப்பிடப்பட்டது.

## சான்றுகள்


பகுப்பு:பள்ளிக் கலைச்சொல்லியல்
பகுப்பு:சமூக நலத் திட்டங்கள்
மணியகாரன்பாளையம்

**மணியகாரன்பாளையம்** (*Maniyakarampalayam*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 449 மீட்டர் உயரத்தில் அமைந்துள்ள மணியகாரன்பாளையம் பகுதியின் புவியியல் ஆள்கூறுகள் 11°02'55.3"N 76°58'17.4"E (அதாவது, 11.048700° N 76.971500° E) ஆகும்.
## அருகிலுள்ள ஊர்கள்
கோயம்புத்தூர், காந்திபுரம், கணபதி, துடியலூர், கவுண்டம்பாளையம், நல்லாம்பாளையம், சின்னவேடம்பட்டி, சங்கனூர், சாய்பாபா காலனி, சிவானந்தா காலனி ஆகியவை மணியகாரன்பாளையத்திற்கு அருகிலுள்ள முக்கிய ஊர்களாகும்.
## போக்குவரத்து
### சாலைப் போக்குவரத்து
அரசு போக்குவரத்து கழகம் மற்றும் தனியார் நிறுவனப் போக்குவரத்து பேருந்துகளில் பல மணியகாரன்பாளையம் வழியாகச் செல்கின்றன. 
## கல்வி
### பள்ளி
மணியகாரன்பாளையம் மாநகராட்சி உயர்நிலைப் பள்ளியில் 2017-18 ஆம் கல்வியாண்டில் 90.11 சதவீதம் மாணவர்கள் தேர்ச்சி பெற்றனர். இது, அதற்கு முந்தைய கல்வியாண்டின் தேர்ச்சியை (89.77%) விட சற்றுக் கூடுதலானதே.

## நூலகம்
மணியகாரன்பாளையம் பகுதியிலுள்ள நேரு அவென்யூவில் சுமார் 35 இலட்சம் ரூபாய் செலவில் 'வைகோ வளாகம்' என்ற பெயரில், தரைத்தளம் மற்றும் இரண்டு தளங்களுடன் கட்டப்பட்ட தனியார் கட்டிடம் ஒன்று உள்ளது. இதன் முதல் தளத்தில் சுமார் 7,000 நூல்கள் கொண்ட நூலகம் ஒன்றும் இயங்குகிறது. 'யாழ் நூலகம்' என்று இந்நூலகத்திற்குப் பெயர் சூட்டப்பட்டுள்ளது. 1981 ஆம் ஆண்டு இலங்கையின் யாழ்ப்பாணம் பகுதியில் பழைமை வாய்ந்த நூலகம் ஒன்று சில தீய சக்திகளால் தீக்கிரையாக்கப்பட்டதின் தாக்கத்தினால், அதன் நினைவாக இந்நூலகத்திற்கு, யாழ் நூலகம் என்று பெயர் சூட்டப்பட்டுள்ளது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
ஆலம்கீர் ஆலம்

**ஆலம்கீர் ஆலம்** (*Alamgir Alam*) ஒரு இந்திய அரசியல்வாதி. இவர் இந்திய தேசிய காங்கிரசின் உறுப்பினராக ஜார்க்கண்ட் சட்டசபைக்குட்பட்ட  பாகுட் தொகுதியிலிருந்து நான்கு முறை சட்டமன்ற உறுப்பினரானவராவார். ஆலம் 2000, 2004, 2014 மற்றும் 2019 தேர்தல்களில் ஜார்கண்ட் சட்டசபைக்கு தேர்ந்தெடுக்கப்பட்டார், அதே நேரத்தில் இவர் 2009 தேர்தலில் தோல்வியடைந்தார்.  ஆலம் அக்டோபர் 20, 2006 மற்றும் டிசம்பர் 12, 2009 இடையே ஜார்க்கண்ட் சட்டமன்றத்தின் சபாநாயகராகப் பணியாற்றினார்.

2019 ஆம் ஆண்டு நடைபெற்ற சார்க்கண்ட் சட்டமன்றத் தேர்தலில் ஆலம் அகில் அக்தர் என்பவரைத் தோற்கடித்ததன் மூலம் மீண்டும் சட்டமன்ற உறுப்பினரானார். அகில் அக்தர் என்பவர் 2009 ஆம் ஆண்டு நடைபெற்ற தேர்தலில் ஆலம்கீர் ஆலத்தைத் தோற்கடித்தவர் ஆவார். இந்திய தேசிய காங்கிரசு தனது கூட்டணிக் கட்சிகளான ஜார்க்கண்ட் முக்தி மோர்ச்சா மற்றும் இராச்டிரிய ஜனதா தளம் ஆகிய பிற கட்சிகளுடன் இணைந்து வெற்றி பெற்ற நிலையினைத் தொடர்ந்து, இவர் சட்டசபை காங்கிரசு அணியின் தலைவராகத் தேர்ந்தெடுக்கப்பட்டார். 2019 ஆம் ஆண்டு திசம்பர் 29 ஆம் நாள், முதல் அமைச்சர் ஹேமந்த் சோரன், இராமேசுவர் ஓரான் மற்றும் சத்தியானந்த் போக்தா ஆகியோருடன் ஆய அமைச்சராகப் பதவியேற்றுக் கொண்ட முதல் நால்வருள் இவரும் ஒருவராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:ஜார்க்கண்ட் அரசியல்வாதிகள்
யூடிசு

**''யூடிசு** (Euodice*) என்பது எசுடுரிடிடே குடும்பத்தில் உள்ள சிறிய அளவிலான, விதைகளை உண்ணும் பறவைகளின் ஓர் பேரினமாகும். இந்த பேரினத்தின் சிற்றினங்கள் [[ஆப்பிரிக்கா]] மற்றும் [[இந்தியா|இந்தியாவின்]] வறண்ட பகுதிகளில் காணப்படுகின்றன. இவை பொதுவாக வெண்தொண்டைச் சில்லை என்று குறிப்பிடப்படுகின்றன. இவை முன்பு *லோஞ்சூரா* பேரினத்தில் சேர்க்கப்பட்டிருந்தது.

"சாம்பல் தலை சில்லை" என்ற பெயரைப் பகிர்ந்து கொள்ளும் வெந்தலை அலகு, ஒரே குடும்பத்தைச் சேர்ந்தது. ஆனால் *இசுபெர்மெசுடசு* பேரினத்தில் வைக்கப்படுகிறது.

== வகைபிரித்தல் ==
*யூடிசு* பேரினமானது 1862ஆம் ஆண்டில் செருமன் இயற்கை ஆர்வலர் லுட்விக் ரீசென்பாக் என்பவரால் அறிமுகப்படுத்தப்பட்டது. இந்த பெயர் பண்டைய கிரேக்கச் சொல்லான *யூ* (eu) என்பதன் பொருள் "நல்ல" என்றும் டிகோசு (*ōdikos)* என்பதன் பொருள் "இசை" அல்லது "பாடுதல்" ஆகும்.  இந்தப் பேரின [[மாதிரி இனங்கள்|மாதிரி இனம்]] 1890ஆம் ஆண்டில் ரிச்சர்ட் பவுட்லர் சார்ப் என்பவரால் ஆப்பிரிக்க வெண்தொண்டைச் சில்லை என அறிவிக்கப்பட்டது.

[[இந்திய வெண்தொண்டைச் சில்லை|இந்திய]] மற்றும் ஆப்பிரிக்க வெண்தொண்டைச் சில்லை முன்பு *லோஞ்சூரா* பேரினத்தில் வைக்கப்பட்டன. 2020-ல் வெளியிடப்பட்ட ஒரு மூலக்கூறு தொகுதி பிறப்பு வரலாற்றில், இந்த இனங்கள் *லோஞ்சூராவின்'' உறுப்பினர்களுக்கு அடித்தளமாக இருக்கும் உட்கோட்டை உருவாக்கியது.

### சிற்றினங்கள்
பேரினம் இரண்டு இனங்களைக் கொண்டுள்ளது:

## மேற்கோள்கள்

பகுப்பு:பறவைப் பேரினங்கள்